Diari Oficial de la Generalitat Valenciana


Sumari del DOGV 2367, del 17-10-1994 (1994/832664)

DECRET 212/1994, de 4 d'octubre, del Govern Valencià, pel qual adquireix vint-i-quatre mil seixanta noves accions (24.060) de l'empresa Institut Valencià de l'Habitatge, SA, amb un valor de mil dos-cents tres milions de pessetes.
-------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1994/10/04/212/dof/vci/html**

### Dades del document

Número de DOGV
:   2367

Data del DOGV
:   17-10-1994

Secció del DOGV
:   DISPOSICIONS GENERALS

Número del document
:   1994/832664


Data del document
:   04-10-1994

Organisme emissor
:   Conselleria d'Economia i Hisenda

Tipus de document
:   Decret

DECRET 212/1994, de 4 d'octubre, del Govern Valencià, pel qual adquireix vint-i-quatre mil seixanta noves accions (24.060) de l'empresa Institut Valencià de l'Habitatge, SA, amb un valor de mil dos-cents tres milions de pessetes. [94/6992]  
La Junta General Universal d'Accionistes de l'Institut Valencià de l'Habitatge, (IVH, SA) ha acordat augmentar en mil dos-cents tres milions de pessetes el seu capital social, ja que aquest, xifrat en 200 milions, no s'havia vist alterat des de la seua constitució en 1986 i resultava insuficient per atendre el volum actual de negocis de la mercantil.  
L'augment esmentat és subscrit íntegrament per l'únic soci, la Generalitat Valenciana, i en aquest decret s'autoritza l'acord d'ampliació esmentat.  
D'acord amb el que estableix l'article 59 de la Llei 3/1986, de 24 d'octubre, de Patrimoni de la Generalitat Valenciana, a proposta del conseller d'Economia i Hisenda i amb la deliberació prèvia del Govern Valencià en la reunió del dia 4 d'octubre de 1994,  
DECRETE:  
Article primer  
Autoritzar l'ampliació de capital social en la quantitat de mil dos-cents tres milions de pessetes, acordada per la Junta General Universal d'Accionistes de l'empresa IVH, SA, mitjançant l'emissió de 24.060 noves accions nominatives de cinquanta mil pessetes de valor nominal cadascuna, de la mateixa classe i sèrie que les ja existents, i numerades correlativament des de la número quatre mil a la vint-i-vuit mil seixanta, totes dues inclusivament.  
Article segon  
La Generalitat Valenciana subscriurà el 100% de l'emissió, i el desembors corresponent es realitzarà mitjançant les aportacions següents:  
a) No dineràries, per valor de 138.567.086 pessetes i corresponents al valor dels béns immobles, titularitat de la Generalitat Valenciana, que es detallen a continuació:  
- Dos edificis situats al c/ En Bou de València, i valorats en 268.394.273 pessetes, la valoració es fa conjunta, a pesar de constituir dues finques registrals diferents, per constituir actualment una unitat orgànica d'explotació, i en aquest sentit estan inscrits amb el número A02/46/250/323 en l'Inventari General de Béns i Drets de la Generalitat Valenciana.  
b) Dineràries per valor de 346.310.058 pessetes, que s'efectuarà a càrrec dels fons previstos en l'aplicació pressupostària 95.09.070.98.9 projecte «Adquisició accions ampliació de capital IVH, SA».  
Article tercer  
Autoritzar la modificació de l'article 5 dels estatuts de l'IVH, SA, inclosa en l'acord de la Junta General Universal d'Accionistes de la societat esmentat, la redacció del qual queda així:  
«Article 5è. Capital social i accions. S'estableix el seu capital social en mil quatre-cents tres milions de pessetes, dividit en vint-i-vuit mil seixanta accions nominatives de cinquanta mil pessetes cadascuna de valor nominal, d'igual classe i sèrie, totalment subscrites i desemborsades i numerades correlativament de la u a la vint-i-vuit mil seixanta, totes dues inclusivament».  
DISPOSICIó FINAL  
Autoritzar el conseller d'Economia i Hisenda perquè duga a terme els tràmits necessaris per a fer efectiu el que disposa aquest decret.  
València, 4 d'octubre de 1994  
El president de la Generalitat Valenciana,  
JOAN LERMA I BLASCO  
El conseller d'Economia i Hisenda,  
AURELIO MARTíNEZ ESTÉVEZ


Còpia Permalink ELI